
ANUNŢ
Unitatea Militară 02655 Vlădeni (Școala de Instruire a Forțelor pentru Operații Speciale „BUREBISTA”), din Ministerul Apărării Naţionale, organizează concurs pentru ocuparea pe perioadă nedeterminată, cu normă întreagă, a postului vacant de execuție de personal civil contractual, de referent de specialitate debutant studii superioare în Biroul planificare operații și instrucție

Poate ocupa un post vacant persoana care îndeplinește condițiile prevăzute de Legea nr. 53/2003 - Codul muncii, republicată, cu modificările și completările ulterioare și cerințele specifice prevăzute la art. 542 alin. (1) si (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare. 
Condiţiile generale necesare în vederea participării și ocupării postului sunt: 

- deținerea cetățeniei române sau cetățenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetățenia Confederației Elvețiene și a domiciliului în România;

- cunoașterea limbii române, scris şi vorbit;

- deținerea capacității de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

- deținerea unei stări de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

- îndeplinirea condițiilor de studii, de vechime în specialitate şi, după caz, a altor condiţii specifice potrivit cerinţelor postului scos la concurs;

- persoana care dorește să candideze trebuie să nu fi fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

- persoana care dorește să candideze nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

Condițiile specifice pentru ocuparea postului sunt:

- absolvent de studii superioare cu diplomă de licență;
- nivelul de acces la informații clasificate: STRICT SECRET – este necesar acordul scris al candidatului privind verificarea în vederea obținerii autorizației de acces la informații clasificate sau a certificatului de securitate, în cazul în care acesta este declarat „admis”;

- disponibilitate pentru lucru în program prelungit;

- cunoştinţe de operare pe calculator: utilizarea în condiţii bune a tehnicii de calcul, a sistemului de operare WINDOWS, a aplicaţiilor tip MICROSOFT OFFICE – nivel mediu, constituie un avantaj;
- cunoașterea limbii engleze constituie un avantaj;
- capacitate de comunicare şi de relaţionare instituţională, spirit de iniţiativă rezistenţă la stres, obiectivitate, capacitate de adaptare la specificul instituției, perfecționare profesională continuă cu legislaţia aplicată în instituţiile publice, spirit de echipă și de observație, sociabilitate, seriozitate, simț organizatoric.

Concursul se va organiza conform calendarului următor:

	Nr.Crt.
	ETAPIZAREA ACTIVITĂŢII
	DATA/ORA
	OBS.

	1. 
	Publicitatea concursului posturi.gov.ro, site-ul ScIFOS
	09.10.2026
	

	2. 
	Depunerea dosarelor de concurs
	12 – 23.10.2026

Intervalul orar 08.00 - 15.00
	

	3. 
	Selecţia dosarelor de concurs 
	26.10.2026
	

	4. 
	Afişarea rezultatelor selecţiei dosarelor de concurs
	26.10.2026
până la orele 15.00
	

	5. 
	Depunerea eventualelor contestaţii cu privire la rezultatul selecţiei dosarelor de concurs
	27.10.2026
Intervalul orar 08.00 - 15.00
	

	6. 
	Soluţionarea eventualelor contestaţii cu privire la rezultatul selecţiei dosarelor de concurs şi afişarea rezultatului soluţionării contestaţiilor
	28.10.2026

până la orele 15.00
	

	7. 
	Desfăşurarea primei probe de concurs, proba scrisă
	02.11.2026

Intervalul orar 10.00 - 12.00
	

	8. 
	Corectarea şi afişarea rezultatului la proba scrisă
	02.11.2026

până la orele 14.00
	

	9. 
	Depunerea eventualelor contestaţii ale rezultatului probei scrise
	03.11.2026

Intervalul orar 08.00 - 15.00
	

	10. 
	Soluţionarea eventualelor contestaţii cu privire la rezultatul probei scrise şi afişarea rezultatului soluţionării contestaţiilor
	04.11.2026

până la orele 15.00
	

	11. 
	Susţinerea interviului 
	05.11.2026

Începând cu orele 10.00
	

	12. 
	Notarea interviului şi afişarea rezultatului la interviu
	05.11.2026

până la orele 15.00
	

	13. 
	Depunerea eventualelor contestaţii ale rezultatului interviului
	06.11.2026

Intervalul orar 08.00 - 15.00
	

	14. 
	Soluţionarea contestaţiilor cu privire la rezultatul interviului şi afişarea rezultatului soluţionării contestaţiilor
	09.11.2026

până la orele 15.00
	

	15. 
	Comunicarea rezultatelor finale ale concursului
	10.11.2026

până la orele 15.00
	


Pentru înscrierea la concurs candidatii vor prezenta un dosar care va conține următoarele documente:

a) cerere de înscriere la concurs, adresată conducătorului autorității sau instituției publice organizatoare - conform modelului pus la dispoziție de U.M 02655 VLĂDENI;

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, dupa caz;

d) copiile documentelor care să ateste nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă;
f) certificat de cazier judiciar sau, după caz, extrasul de pe cazierul judiciar;

g) adeverința medicală care sa ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;

h) curriculum vitae, model comun european.

i) acordul scris al persoanei care doreşte să candideze privind verificarea în vederea obţinerii autorizaţiei de acces la informaţii clasificate sau a certificatului de securitate, corespunzător fişei postului, în condiţiile în care este declarată „admis” la concurs.

Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. 

Copiile de pe actele prevăzute la lit. b)-e) se prezintă însoțite de documentele originale, care se certifică cu mențiunea  „conform cu originalul” de către secretarul comisiei de concurs.

Documentul prevăzut la lit. f) poate fi înlocuit cu o declarație pe propria răspundere privind antecedentele penale. În acest caz, candidatul declarat „admis” la selecția dosarelor și care nu a solicitat expres la înscrierea la concurs preluarea informațiilor privind antecedentele penale direct de la autoritatea sau institutia publică competentă cu eliberarea certificatelor de cazier judiciar are obligația de a completa dosarul de concurs cu originalul documentului prevăzut la lit. f), anterior datei de susținere a probei scrise. În situația în care candidatul solicită expres în formularul de înscriere la concurs preluarea informațiilor direct de la autoritatea sau instituția publică competentă cu eliberarea certificatelor de cazier judiciar, extrasul de pe cazierul judiciar se solicita de către autoritatea sau institutia publica organizatoare a concursului, potrivit legii. Documentul poate fi solicitat și de către instituția publică organizatoare a concursului, cu acordul persoanei verificate, potrivit legii.

Bibliografia pentru ocuparea postului de referent de specialitate debutant studii superioare în Biroul planificare operații și instrucție
1. Legea nr. 319 din 14 iulie 2006 – Legea securităţii şi sănătăţii în muncă – cu modificările şi completările intervenite până la data publicării postului, publicată în Monitorul Oficial al României nr. 646 din 26 iulie 2006;

2. Hotărârea Guvernului nr. 1.425 din 11 octombrie 2006, pentru aprobarea Normelor metodologice de aplicare a prevederilor Legii securităţii şi sănătăţii în muncă nr. 319/2006;

3. Legea nr. 53 din 24 ianuarie 2003 *** Republicată - Codul muncii - cu modificările şi completările intervenite până la data publicării postului - (TITLUL II, Cap. II, art. 37 – 40; TITLUL III, Cap. I, Secţiunea 1, art. 111 – 119, Secţiunea a 3-a art. 125 – 128; Cap. II, Secţiunea 1, art. 134 – 136; Secţiunea a 2-a, art. 137 – 138; Secţiunea a 3-a, art. 139 – 143; Cap. III, Secţiunea 1, art. 144 – 153) - republicată în Monitorul Oficial al României, partea I, nr. 345 din 18 mai 2011;

4. Ordinul ministrului apărării națioanle nr. M-38 din 15 martie 2016, pentru aprobarea R.G.-1, Regulamentul de ordine interioară în unitate, Cap. II, secțiunea a 2-a, Cap. III, secțiunea a 2-a;

5. Hotărârea Guvernului nr. 585/2002 pentru aprobarea Standardelor naționale de protecție a informațiilor clasificate în România, cu modificările şi completările ulterioare, Cap. I, Cap. II, Secțiunea 1, 2 și 5, Cap. III, Cap. IV, Secțiunea 4, Cap. VIII, Secțiunea 5;

6. Constituția României, revizuită (Titlul I, art. 1, 2, 3 și 4, Titlul II, art. 15-57).

Tematica concursului:
· Obligaţiile lucrătorilor privind respectarea normelor de securitate şi sănătate în muncă;

· Instructajul periodic, instructajul la locul de muncă, instruirea introductiv-generală;

· Drepturile şi obligaţiile privind relaţiile de muncă dintre angajator şi salariat;

· Protecția informațiilor clasificate, Termeni, Informații secrete de stat și informații secrete de serviciu; Clasificarea și declasificare informațiilor; Măsuri minime de protecție specifice claselor și nivelurilor de secretizare; Accesul la informațiile clasificate; Protecția informațiilor secrete de stat; Condițiile de fotografiere, filmare, cartografiere și executare a unor lucrări de arte plastice în obiective sau locuri care prezintă importanță deosebită pentru protecția informațiilor clasificate de stat;

· Constituția României: Statul român; Suveranitatea; Teritoriul; Unitatea poporului și egalitatea între cetățeni; Drepturile, libertățile și îndatoririle fundamentale;

· Relațiile dintre militari și personalul civil;
· Atribuţiile modulelor funcţionale din cadrul unităţii.

NOTE:

1. Data limită până la care se pot depune dosarele de concurs este 23.10.2026, ora 15:00.

2. Dosarele de concurs se depun la sediul U.M. 02655 VLĂDENI la sediul U.M. 02655, din localitatea Vlădeni, strada Gării FN, județul Brașov, telefon 0368/734223, la secretarul comisiei de concurs GIUGLEA Vasile.

3. Toate activitățile se desfășoară la sediul U.M. 02655, din localitatea Vlădeni, strada Gării FN, județul Brașov, telefon 0368/734223.

4. Candidații selectați se vor prezenta la sediul unității militare cu cel puțin 30 minute înaintea susținerii fiecărei probe de concurs.

5. Eventualele contestații se pot depune după selecţia dosarelor de concurs şi după fiecare probă în parte. Rezultatul final al concursului nu se contestă. 

6. Prevederile actelor normative cuprinse în bibliografie se studiază cu modificările şi completările ulterioare, după caz.
AVIZUL STRUCTURII DE SECURITATE
Întocmit: Plt.adj. GIUGLEA Vasile

